पाएं अपने शहर की ताज़ा ख़बरें और फ्री ई-पेपरडाउनलोड करें
जिले में सबसे ज्यादा एक दिन में मौतें शनिवार को 7 हुई थीं, लेकिन रविवार को यह रिकॉर्ड एक ही दिन में टूट गया। अब जिले में सबसे अधिक 13 लोगों की मौत रविवार को हुईं, जबकि 373 कोरोना के केस भी अब तक के सर्वाधिक केस हैं। जिले में कोरोना से कुल 150 मौतें हो गई हंै। डीसी संधू ने कहा कि अगर कोरोना संक्रमित मरीज की पहचान समय पर हो जाए तो वह न केवल खुद तंदुरूस्त हो सकता है, बल्कि अन्यों को बचा सकता है। आज ऐसी जिम्मेदारी निभाने की जरूरत सभी को है।
उन्होंने कहा कि कई लोग कोरोना के लक्षण सामने आने के बावजूद जांच नहीं करवाते और घर पर दवा लेते हैं, लेकिन बाद में ज्यादा तकलीफ बढ़ने पर जब वह अस्पताल में भर्ती होते हैं, तो तब तक वह कई लोगों को संक्रमित कर चुके होते हैं। डीसी अरविंद पाल सिंह ने बताया कि अब तक जिले में 8280 कोरोना संक्रमित मरीज सामने आए हैं, जबकि उनमें से 5979 संक्रमित हिदायतों का पालन करते हुए तंदुरुस्त हो चुके हैं। उन्होंने बताया कि रविवार को जिले में 131 कोरोना संक्रमित मरीज ठीक भी हुए हैं, जबकि अभी भी 2151 लोग कोरोना संक्रमित हैं।
जिले में कहां-कहां हुई कोरोना से मौत| जिले में कोरोना से 13 मौतें हुई, फाजिल्का के 4, अबोहर के 8 व जलालाबाद 1 मरीज शामिल हैं। जिनमें फाजिल्का वासी 60 वर्षीय की शिफ्ट करते समय, 75 वर्षीय व्यक्ति की मुक्तसर साहिब, 70 वर्षीय महिला की श्रीगंगानगर, 75 वर्षीय महिला की फरीदकोट में मौत हो गई। वहीं जलालाबाद के 52 वर्षीय व्यक्ति की लुधियाना में जबकि अबोहर के 60 वर्षीय व्यक्ति व महिला की फरीदकोट, 72 वर्षीय व्यक्ति की रास्ते में, 65 वर्षीय व्यक्ति की श्रीगंगानगर, 52 व 75 वर्षीय व्यक्ति की आदेश अस्पताल बठिंडा तथा 55 व 60 वर्षीय व्यक्ति की घर में उपचार दौरान मौत हो गई।
अबोहर के 2 मरीजों ने एक ने गंगानगर तो दूसरे ने फरीदकोट में ली आखिरी सांस
अबोहर क्षेत्र में कोरोनावायरस का संक्रमण लगातार बढ़ रहा है। जिसके चलते रविवार को अबोहर में 8 लोगों की कोरोना से मौत हो गई। नई आबादी निवासी व टेलीफोन एक्सचेंज से रिटायर्ड 60 वर्षीय नंदलाल 19 अप्रैल को कोरोना पॉजिटिव मिले। जिसके बाद उसके परिजन इलाज के लिए उसे गंगानगर के सिविल अस्पताल में ले गए थे। जहां इलाज के दौरान रविवार को उसकी मौत हो गई। वही दूसरा ठाकर आबादी निवासी 60 वर्षीय गुरदर्शन सिंह 26 अप्रैल को कोरोना पॉजिटिव पाया गया था और उसका इलाज फरीदकोट मेडिकल कॉलेज में चल रहा था। रविवार को उसकी मौत हो गई। दोनों का अबोहर में अंतिम संस्कार किया गया।
वैक्सीनेशन कैंप में रखें जरूरी सावधानियों का ध्यान : सिविल सर्जन
फाजिल्का जिले में कोविड की वैक्सीनेशन लगाने के लिए बड़े स्तर पर कैंप लगाए जा रहे हैं जबकि स्वास्थ्य संस्थानों में भी ऐसी वैक्सीनेशन हो रही है। ऐसे में सिविल सर्जन डॉ. हरजिन्दर सिंह ने वैक्सीनेशन लगवाने के लिए आने वाले लोगों से अपील की है कि वह वैक्सीनेशन वाली जगह पर भी मास्क लगा करवाएं। इसी तरह वैक्सीनेशन करवा कर घर जाने के बाद अपने हाथों को अच्छी तरह साबुन के साथ धो लिया जाए। लोग घर जाकर नहा लें और अपने कपड़ों को अच्छी तरह धो लें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva hin_Deva hin_Deva zho_Hant eng_Latn